**Biharkeresztes Város Román Nemzetiségi Önkormányzat 5.**

**E L N Ö K É T Ő L**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

*Népismereti Nemzetiségi táborban való részvételről*

A Hajdú Bihar Vármegye Területi Román Nemzetiségi Önkormányzat 2024.06.24. – 2024.06.28. között 5 napos Népismereti Nemzetiségi tábort szervez Romániában, a román nemzetiségű gyerekek számára. A tábor helyszíne: Románia – Orsova - Herkulesfürdő és környéke. Itt anyanyelvi környezetben találkozhatnak a gyerekek az élő román nyelvvel, emellett barátokat is szerezhetnek. Az 5 nap alatt megismerkedhetnek a tájegység földrajzával, az ott élő emberek életmódjával, hagyományaival. A kirándulások és a művészeti, kulturális programelem is a tábor komplex programjának részét képezik.

Településünkről két tanuló vesz részt a kiránduláson. Javasolja, hogy 10 000 Ft-tal támogassa a tábort a Nemzetiségi Önkormányzat.

Kérem a képviselő-testületet az előterjesztés megvitatására, melyhez elfogadásra javaslom az alábbi

**H a t á r o z a t i j a v a s l a t**- ot

Biharkeresztes Város Román Nemzetiségi Önkormányzat Képviselő-testülete hozzájárul Hajdú-Bihar Megyei Román Területi Nemzetiségi Önkormányzat által szervezett népismereti táborhoz és a sikeres lebonyolításához 10.000 Ft-ot biztosít a 2024. évi költségvetésének terhére.

**Felelős**: Csaláné Bartha Csilla elnök

**Határidő:** 2024. június 13.

Biharkeresztes, 2024. május 29.

**Csaláné Bartha Csilla**

elnök