**FELHÍVÁS**

HAJDÚ-BIHAR VÁRMEGYE

ROMÁN TERÜLETI NEMZETISÉGI ÖNKORMÁNYZAT

Valamennyi Hajdú-Bihar Vármegye Román Nemzetiségi Önkormányzat Elnökének!

Tisztelt Elnök Asszony!/Úr!

A Hajdú Bihar Vármegye Területi Román Nemzetiségi Önkormányzat

**2024.06.24. – 2024.06.28.** között 5 napos ***Nemzetiségi Népismereti tábort*** szervez Romániában, a román nemzetiségű gyerekek számára.

Helyszíne: **Románia – Orsova - Herkulesfürdő és környéke**

A gyermekeknek élményszerű a nyelvtanulás, hiszen a tábor során sok játékos feladat és ének segítségével mélyül el nyelvtudásuk. Itt anyanyelvi környezetben találkozhatnak a gyerekek az élő román nyelvvel is, emellett barátokat is szerezhetnek. Az 5 nap felhőtlen kikapcsolódás mellett megismerkedhetnek a tájegység földrajzával, az ott élő emberek életmódjával, hagyományaival. Természetesen a festői környezet megtekintése, a kirándulások és a művészeti, kulturális programelem is a tábor komplex programjának részét képezik. Esténként játékos vetélkedők formájában átbeszéljük az aznapi úti célok során látottakat és a felnőtt kísérők segítségével mélyítjük tovább a gyermekek román nyelvismeretét.

**Programok:** Magyarország - Biharkeresztes – Románia - Herkulesfürdő

1. nap: (2024. 06. 24)

(Nagyszalonta – Arad városnézés – Temesvár városnézés –

Orsova – Herkulesfürdő útvonalon)

1. nap: (2024. 06. 25)

(Kazán-szoros hajókirándulás a Dunán, Vaskapu-erőmű megtekintése)

1. nap: (2024. 06. 26)

(Herkulesfürdő, Szeles vízesés)

1. nap: (2024. 06. 27)

Bigéri vízesés, du.-vetélkedők, társasjátékok, stb.

1. nap: (2024. 06. 28)

(Herkulesfürdő – Vajdahunyadi vár – Dévai vár – Belényes - Biharkeresztes.)

A lehetőségeink korlátozottak, minden településről 2 tanulónak tudjuk ezt a lehetőséget biztosítani. Kérem szíves segítségüket az igények feltérképezésében. A jelentkezők adatait, a csatolt mellékletek kitöltésével, 2024. május 25-ig kérem visszaigazolni.

Javasolt a gyermekeknek egyénileg biztosítást kötni a tábor idejére.

Üdvözlettel: Bartha Lászlóné

Hajdú-Bihar Vármegye Területi Román Nemzetiségi Önkormányzat elnöke

