**Biharkeresztes Város Román Nemzetiségi Önkormányzat 4.**

**E L N Ö K É T Ő L**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ELŐTERJESZTÉS**

*a Román Nemzetiségi Gyerekfesztiválon való részvételről*

A Pocsaj Óvoda és Bölcsőde „ROMÁN NEMZETISÉGI GYEREKFESZTIVÁL”-t rendez 2024. június 13-án. A rendezvényen ugrálóvár, csillámtetoválás, Tesz-Vesz Műhely és Táncház lesz, valamint Molnár Orsi zenés műsorával kedveskednek a gyerekeknek.

Javaslom, hogy a Szivárvány Óvodából 10 gyerekkel vegyenek részt a rendezvényen, akik a rendezvényen nemzetiségi ruhába öltözve román táncokat előadva mutatkoznak be. A gyerekeknek ezt megköszönve 10 db labdát vásárolnának 5 500 Ft összegben.

Kérem a képviselő-testületet az előterjesztés megvitatására, melyhez elfogadásra javaslom az alábbi

**H a t á r o z a t i j a v a s l a t**- ot

Biharkeresztes Város Román Nemzetiségi Önkormányzat Képviselő-testülete 2024. június 13. napján részt kíván venni a Pocsaj Óvoda és Bölcsőde által megrendezésre kerülő „ROMÁN NEMZETISÉGI GYEREKFESZTIVÁL”-on.

A Biharkeresztesi Szivárvány Óvodából részt vevő 10 fő gyerek részére 5 500 Ft. összegben ajándéktárgyat vásárolnak a 2024. évi költségvetésük terhére.

**Felelős**: Csaláné Bartha Csilla elnök

**Határidő:** 2024. június 13.

Biharkeresztes, 2024. május 29.

**Csaláné Bartha Csilla**

elnök